stanford-oval/wikipedia huggingface dataset:
ปารีณา บุศยศิริ

| ปารีณา บุศยศิริ |
| --- | --- |
เกิด: 19 สิงหาคม พ.ศ. 2536 (31 ปี) ปารีณา บุศยศิริ
อาชีพ: นักแสดง
ปีที่แสดง: พ.ศ. 2556 - ปัจจุบัน
ผลงานเด่น: เมขลา  - อันโกะ กลรักสตรอว์เบอร์รี่ (2556)   ดวงใจ - คมแฝก (2561)   ผาณิต - ด้วยแรงอธิษฐาน (2561)
สังกัด: สถานีวิทยุโทรทัศน์ไทยทีวีสีช่อง 3 (2556 - 2562)
ปารีณา บุศยศิริ ชื่อเล่น ผักไผ่ นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

ปารีณา บุศยศิริ เกิดวันที่ 19 สิงหาคม พ.ศ. 2536 เป็นนักแสดง
ระดับประถมศึกษา โรงเรียนไผทอุดมศึกษา ,โรงเรียนสาธิตแห่งมหาวิทยาลัยรังสิต
ระดับมัธยมศึกษา Ramkhamhaeng Advent International School
ปัจจุบัน จบปริญญาตรีที่ มหาวิทยาลัยมหิดล (ภาคอินเตอร์) คณะ Food Science and Technology (ก่อนหน้านี้สอบติดที่ คณะอักษรศาสตร์ จุฬาลงกรณ์มหาวิทยาลัย ภาคอินเตอร์) และกำลังศึกษาต่อในระดับปริญญาโทที่ วิทยาลัยนานาชาติ มหาวิทยาลัยราชภัฏสวนสุนันทา
ผลงาน > ละครโทรทัศน์

ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2556 | รักข้ามเส้น | ฟ้าใส |
| 2556 | อันโกะ กลรักสตรอว์เบอร์รี่ | เมขลา |
| 2557 | ไฟรักเพลิงแค้น | เกรซ |
| 2558 | นางร้ายที่รัก | อิงอร |
| 2558 | ขอเป็นเจ้าสาวสักครั้งให้ชื่นใจ | จันจว้า วรรณดำรง (เจ้าขา) |
| 2560 | ตะวันยอแสง | จิตรใส เดชาบดินทร์ |
| 2560 | ที่หนี้มีรัก | เคธี่ |
| 2561 | คมแฝก | ดวงใจ อมรเดช |
| 2561 | บ่วงรักซาตาน | มิลิน พัทธนกิจอนันต์ (ลิน) |
| 2561 | ด้วยแรงอธิษฐาน | ผาณิต (น้องสาวของวรดา) / ลินจันทร์ |
| 2562 | รักจังเอย | กิมลั้ง |
| 2562 | ทิวาซ่อนดาว | น้ำทิพย์ |
| 2564 | มายาเสน่หา | แบ๋ม (รับเชิญ) |
| 2564 | อุบัติร้ายอุบัติรัก | เรณุกา |
| 2564 | Help me คุณผีช่วยด้วย | น้ำปั่น (รับเชิญ) |
| 2565 | ซ่านเสน่หา | อ้อม (รับเชิญ) |
| 2566 | 18 มงกุฎสะดุดเลิฟ | น้ำหวาน |
| 2568 | อีบัวกับไอ้ขวัญ | สร้อย |
ละครโทรทัศน์ด้านล่างนี้ออกอากาศทางช่องพีพีทีวี
| ปี | เรื่อง | บทบาท |
| --- | --- | --- |
| 2565 | จังหวะหัวใจนายสะอาด | พิมพ์ทอง (พิมพ์) |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | เสน่หาสตอรี่ | ตอน ชมพู่ |  |  |
| 2566 | La Pluie ฝนตกอีกครั้งฉันรักเธอ |  |  |  |
แหล่งข้อมูลอื่น

Instagram: ผักไผ่ ปารีณา บุศยศิริ instagram
Facebook: ผักไผ่ ปารีณา บุศยศิริ Fanpage by Stellar
เรื่องเล่าเช้านี้

| เรื่องเล่าเช้านี้ |
| --- | --- |
ประเภท: ข่าวและเหตุการณ์ปัจจุบัน
พิธีกร: สรยุทธ สุทัศนะจินดา พิชญทัฬห์ จันทร์พุฒ เอกราช เก่งทุกทาง (ข่าวกีฬา)
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
ผู้อำนวยการสร้าง: สรยุทธ สุทัศนะจินดา อังคณา วัฒนมงคลศิลป์
สถานที่ถ่ายทำ: สตูดิโอชั้น 10 อาคารมาลีนนท์
กล้อง: หลายกล้อง
ความยาวตอน: 145 นาที
บริษัทผู้ผลิต: ปัจจุบัน ฝ่ายข่าว ช่อง 3 เอชดี บริษัท ชัดถ้อยชัดคำ จำกัด อดีต บริษัท ไร่ส้ม จำกัด เทโร เอ็นเตอร์เทนเม้นท์   บางกอกการละคอน
ออกอากาศ
เครือข่าย: ปัจจุบัน ช่อง 3 เอชดี (โทรทัศน์) วิทยุครอบครัวข่าว (วิทยุ) อดีต อีซี่เอฟเอ็ม 105.5 (ปัจจุบัน คือ อีซี่เอฟเอ็ม 102.5)
ออกอากาศ: 2 มิถุนายน พ.ศ. 2546 – ปัจจุบัน
เรื่องเล่าเช้านี้ เป็นรายการโทรทัศน์ไทยภาคเช้าประเภทเล่าข่าว โดยมี สรยุทธ สุทัศนะจินดา เป็นผู้ประกาศข่าวหลัก ผลิตโดยฝ่ายข่าว ช่อง 3 เอชดี ร่วมกับบริษัท ชัดถ้อยชัดคำ จำกัด ของสรยุทธ เริ่มออกอากาศครั้งแรกเมื่อวันที่ 2 มิถุนายน พ.ศ. 2546
ปัจจุบันมีการแบ่งรายการในกลุ่มเรื่องเล่าออกเป็น 4 รายการ คือ เรื่องเล่าเช้านี้ ออกอากาศทุกวันจันทร์ - ศุกร์ เวลา 06:00 - 08:25 น., เรื่องเล่าเสาร์–อาทิตย์ ออกอากาศทุกวันเสาร์ - อาทิตย์ เวลา 10:15 - 12:15 น., เรื่องเล่าหน้าหนึ่ง ออกอากาศทุกวันจันทร์ - ศุกร์  เวลา 05:30 - 06:00 น. โดย 3 รายการนี้ออกอากาศทางช่อง 3 เอชดี รวมทั้งช่องทางสื่อสังคมของเรื่องเล่าเช้านี้ และ กรรมกรข่าวคุยนอกจอ ออกอากาศทุกวันจันทร์ - ศุกร์ หลังจบรายการเรื่องเล่าเช้านี้ โดยเผยแพร่ผ่านทางช่องทางสื่อสังคมของสรยุทธ
ประวัติ

จุดเริ่มต้นของรายการนี้มาจากการที่ สุพล วิเชียรฉาย ผู้กำกับละครจากค่ายบางกอกการละคอน ในเครือบริษัท บีอีซี-เทโร เอ็นเตอร์เทนเม้นท์ จำกัด (มหาชน) (ชื่อในขณะนั้น) นำสรยุทธ สุทัศนะจินดา ผู้ประกาศข่าวจากเนชั่น แชนแนล ในขณะนั้น มาเป็นพิธีกรในรายการเกมโชว์รายการใหม่ของตน ชื่อว่า "กล่องวิเศษ Magic Box" ออกอากาศทางช่อง 3 เมื่อต้นปี พ.ศ. 2546 ทำให้ประวิทย์ มาลีนนท์ ผู้บริหารช่อง 3 ในขณะนั้น เกิดแนวคิดในการผลิตรายการภาคเช้าในรูปแบบของสรยุทธ
ในช่วงเริ่มแรก ช่อง 3 ต้องการให้สรยุทธทำหน้าที่จัดรายการภาคเช้าทุกวันจันทร์-ศุกร์ วันละครึ่งชั่วโมง ก่อนไปจัดรายการ "เก็บตกจากเนชั่น" ทางเนชั่น แชนแนลต่อ แต่ปรากฏว่า บริษัท เนชั่น บรอดแคสติ้ง คอร์ปอเรชั่น จำกัด เจ้าของสถานีโทรทัศน์เนชั่น แชนแนล ไม่ยินยอมที่จะให้ไปทำรายการดังกล่าว ดังนั้นในเดือนพฤษภาคม พ.ศ. 2546 สรยุทธจึงลาออกจากการเป็นพนักงานของเนชั่น แชนแนล เพื่อมาทำหน้าที่ในรายการดังกล่าวเต็มรูปแบบส่วนชื่อรายการ สรยุทธเล่าว่า เดิมเกือบตั้งชื่อรายการว่า "คุยคุ้ยข่าว" (ซึ่งต่อมาเป็นชื่อรายการที่สรยุทธทำกับกนก รัตน์วงศ์สกุล ออกอากาศทางโมเดิร์นไนน์ทีวี) และอีกหลากหลายชื่อที่มีคำว่า "เช้า" เข้ามาผสม จนกระทั่งลงตัวที่ชื่อรายการ "เรื่องเล่าเช้านี้" และเริ่มออกอากาศครั้งแรกเมื่อวันที่ 2 มิถุนายน พ.ศ. 2546
ต่อมาเมื่อวันที่ 10 ธันวาคม พ.ศ. 2563 กลุ่มบีอีซีเวิลด์ ได้ขายหุ้นทั้งหมดของบริษัท บีอีซี-เทโร เอ็นเตอร์เทนเม้นท์ จำกัด (มหาชน) ให้กับไบรอันลินด์เซ มาร์การ์ กรรมการผู้จัดการของบีอีซี-เทโร เป็นผู้ถือหุ้นทั้งหมด บีอีซี-เทโร จึงเปลี่ยนชื่อเป็น บริษัท เทโร เอ็นเตอร์เทนเม้นท์ จำกัด (มหาชน) แต่เทโรได้จำหน่ายลิขสิทธิ์และโอนในการผลิต การบริหาร รวมถึงโอนพนักงานในรายการข่าวในกลุ่มเรื่องเล่าทั้ง 3 รายการ คือ เรื่องเล่าเช้านี้ เรื่องเล่าหน้าหนึ่ง และเรื่องเล่าเสาร์–อาทิตย์ กลับมาให้ช่อง 3 และกลุ่มบีอีซีเวิลด์ เนื่องจากเป็นรายการข่าวที่เป็นรูปแบบของช่อง 3 อย่างชัดเจน ส่งผลให้ในปัจจุบัน ทั้ง 3 รายการ ผลิตโดยฝ่ายข่าวของช่อง 3 เป็นหลัก
ต่อมาเมื่อปี พ.ศ. 2565 บริษัท ไร่ส้ม จำกัด ได้ปิดกิจการ ทำให้บริษัท ชัดถ้อยชัดคำ จำกัด ซึ่งเป็นอีกบริษัทหนึ่งที่สรยุทธก่อตั้ง เป็นผู้ร่วมผลิตรายการเรื่องเล่าเช้านี้ในส่วนที่สรยุทธร่วมผลิตแทน
รูปแบบรายการ

ปัจจุบันรายการในกลุ่มเรื่องเล่ามีทั้งหมด 4 รายการ ดังนี้
รูปแบบรายการ > เรื่องเล่าเช้านี้

เรื่องเล่าเช้านี้ เป็นรายการโทรทัศน์ภาคเช้าประเภทเล่าข่าว ด้วยภาษาที่เป็นกันเองกับผู้ชม ปัจจุบันออกอากาศทุกวันจันทร์ - ศุกร์ เวลา 06:00 - 08:25 น. ทางช่อง 3 เอชดี รวมทั้งเผยแพร่ผ่านทางช่องทางเฟซบุ๊ก ยูทูบ และติ๊กต็อกของเรื่องเล่าเช้านี้ เริ่มออกอากาศครั้งแรกเมื่อวันที่ 2 มิถุนายน พ.ศ. 2546
รูปแบบรายการเป็นการจัดรายการคู่กันระหว่างสรยุทธ สุทัศนะจินดา กับผู้ประกาศข่าวหญิงซึ่งได้ปรับเปลี่ยนตามยุคสมัย เช่น ปุณยวีร์ สุขกุลวรเศรษฐ์, มีสุข แจ้งมีสุข, สู่ขวัญ บูลกุล, กฤติกา ขอไพบูลย์ และปัจจุบันคือพิชญทัฬห์ จันทร์พุฒ ส่วนการนำเสนอข่าว เป็นรายการข่าวรายการแรกของประเทศไทยที่ไม่ได้ใช้รูปแบบการอ่านข่าวแบบเดิม แต่ใช้การเล่าข่าว คือนำเสนอข่าวให้สามารถจินตนาการภาพได้โดยที่ผู้ชมไม่ต้องเห็นภาพจริง ไม่มีสคริปต์ และไม่มีการเรียงลำดับของข่าว (Run down) ดังนั้น การนำเสนอข่าวในแต่ละวันจะแตกต่างกัน และยังมีจุดเด่นที่การนำเสนอข่าวของสรยุทธที่ทำให้เป็นที่จดจำของผู้ชม รวมถึงโครงการช่วยเหลือสังคมต่าง ๆ ที่เรื่องเล่าเช้านี้จัดขึ้น ซึ่งเริ่มแรกจะมีการแบ่งรายการเป็นช่วง ๆ เช่น เรื่องเล่าเช้านี้เด็ก, ข่าวต่างประเทศ (ปัจจุบันถูกย้ายไปอยู่ในเรื่องเล่าหน้าหนึ่ง), Share of the Day, ข่าวกีฬา และ ครอบครัวบันเทิง (ต่อมาแยกออกมาเป็นรายการออนไลน์ ในชื่อ "ครอบครัวบันเทิงออนไลน์")
ภายหลังจากสรยุทธประกาศยุติการจัดรายการทุกรายการในช่อง 3 ในช่วงต้นปี พ.ศ. 2559 ฝ่ายข่าวช่อง 3 ได้ปรับรูปแบบรายการเรื่องเล่าเช้านี้ให้พิชญทัฬห์เป็นผู้ประกาศข่าวหลัก โดยคู่กับกฤติกา ขอไพบูลย์, เจก รัตนตั้งตระกูล, พิภู พุ่มแก้วกล้า และภาษิต อภิญญาวาท ตามลำดับ ก่อนจะกลับไปใช้รูปแบบเดิมหลังจากสรยุทธกลับมาจัดรายการอีกครั้งตั้งแต่เดือนพฤษภาคม พ.ศ. 2564 มาจนถึงปัจจุบัน
รูปแบบรายการ > เรื่องเล่าเสาร์–อาทิตย์

| เรื่องเล่าเสาร์–อาทิตย์ |
| --- | --- |
ประเภท: ข่าวและเหตุการณ์ปัจจุบัน
พิธีกร: สรยุทธ สุทัศนะจินดา ปรินดา คุ้มธรรมพินิจ (เสาร์) อริสรา กำธรเจริญ (อาทิตย์)
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
ผู้อำนวยการสร้าง: สรยุทธ สุทัศนะจินดา อังคณา วัฒนมงคลศิลป์
สถานที่ถ่ายทำ: สตูดิโอชั้น 10 อาคารมาลีนนท์
กล้อง: หลายกล้อง
ความยาวตอน: 120 นาที
บริษัทผู้ผลิต: ปัจจุบัน ฝ่ายข่าว ช่อง 3 เอชดี บริษัท ชัดถ้อยชัดคำ จำกัด อดีต บริษัท ไร่ส้ม จำกัด เทโร เอ็นเตอร์เทนเม้นท์   บางกอกการละคอน
ออกอากาศ
เครือข่าย: ช่อง 3 เอชดี (โทรทัศน์) วิทยุครอบครัวข่าว (วิทยุ)
ออกอากาศ: 2 ตุลาคม พ.ศ. 2547 – ปัจจุบัน
เรื่องเล่าเสาร์–อาทิตย์ เป็นรายการโทรทัศน์ประเภทเล่าข่าว ด้วยภาษาที่เป็นกันเองกับผู้ชม ที่ออกอากาศในช่วงวันอาทิตย์ แบ่งได้ 2 รูปแบบ ดังนี้
รูปแบบรายการ > เรื่องเล่าเสาร์–อาทิตย์ > รูปแบบที่ 1 (พ.ศ. 2547 - 2549)

เรื่องเล่าเสาร์–อาทิตย์ เดิมเป็นรายการภาคเช้าที่ บีอีซี-เทโร เอ็นเตอร์เทนเม้นท์ โดยบางกอกการละคอนผลิตขึ้น เพื่อให้ผู้ชมได้รับชมข่าวสารในช่วงเช้าของวันหยุด ออกอากาศตั้งแต่เวลา 07:00 น. เป็นต้นไป ดำเนินรายการโดย กฤษณะ ละไล, อรอุมา เกษตรพืชผล และแอนดรูว์ บิ๊กส์ โดยออกอากาศครั้งแรกเมื่อวันที่ 2 ตุลาคม พ.ศ. 2547 และออกอากาศในรูปแบบนี้ครั้งสุดท้ายเมื่อวันที่ 31 ธันวาคม พ.ศ. 2549 หลังจากนั้น ช่อง 3 ได้ปรับรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ โดยนำสรยุทธมาจัดรายการเป็นแกนหลักตั้งแต่ปี พ.ศ. 2550 และย้ายไปออกอากาศในช่วงสายค่อนไปทางกลางวัน ส่วนเรื่องเล่าเสาร์–อาทิตย์ รูปแบบเดิม ได้ปรับเปลี่ยนเป็น "ก๊วนข่าวเช้าวันหยุด", "คิดเช่นเห็นต่าง" และ "ข่าวเช้าวันหยุด" ตามลำดับ
รูปแบบรายการ > เรื่องเล่าเสาร์–อาทิตย์ > รูปแบบที่ 2 (พ.ศ. 2550 - ปัจจุบัน)

ต่อมาในปี พ.ศ. 2550 ช่อง 3 และบีอีซี-เทโร ได้ปรับเปลี่ยนรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ แต่ปรับเป็นการจัดรายการคู่กันระหว่างสรยุทธ สุทัศนะจินดา ผู้ประกาศข่าวหลักจากรายการเรื่องเล่าเช้านี้ ร่วมกับผู้ประกาศข่าวอีก 1 คน เพื่อเว้นให้ผู้ประกาศข่าวหญิงจากเรื่องเล่าเช้านี้ได้พักผ่อนเช่น สู่ขวัญ บูลกุล, ภาษิต อภิญญาวาท, กฤติกา ขอไพบูลย์ เป็นต้น (โดยจะมีเพียงบางครั้ง ที่ผู้ประกาศข่าวหญิงของรายการเรื่องเล่าเช้านี้ มาจัดรายการคู่กับสรยุทธ) ทำให้บริษัท ไร่ส้ม จำกัด และบริษัท ชัดถ้อยชัดคำ จำกัด ของสรยุทธ เข้ามามีบทบาทในการร่วมผลิตรายการนี้ด้วยเช่นกัน นอกจากนี้ยังปรับเปลี่ยนเวลาออกอากาศเป็นช่วงสายค่อนไปทางกลางวัน โดยรูปแบบใหม่นี้เริ่มออกอากาศครั้งแรกเมื่อวันที่ 6 มกราคม พ.ศ. 2550ปัจจุบันสรยุทธจัดรายการคู่กับปรินดา คุ้มธรรมพินิจ (วันเสาร์) และอริสรา กำธรเจริญ (วันอาทิตย์) ออกอากาศทุกวันเสาร์ - อาทิตย์ เวลา 10:15 - 12:15 น. ทางช่อง 3 เอชดี รวมทั้งเผยแพร่ผ่านทางช่องทางสื่อสังคมของเรื่องเล่าเช้านี้
รูปแบบรายการ > เรื่องเล่าหน้าหนึ่ง

เรื่องเล่าหน้าหนึ่ง เป็นรายการภาคเช้าประเภทนำเสนอข่าวที่แยกออกมาจากรายการเรื่องเล่าเช้านี้ ออกอากาศครั้งแรกในปี พ.ศ. 2561 (โดยสรยุทธ สุทัศนะจินดา เป็นผู้ร่วมผลิตรายการนี้ ในขณะที่ผันตัวมาทำเบื้องหลัง) โดยเน้นการสรุป "ข่าวเด่น ประเด็นสำคัญ สำหรับคนตื่นเช้า" จากพาดหัวข่าวในหนังสือพิมพ์เป็นหลัก แต่ปัจจุบันแบ่งออกเป็น 3 ช่วง ดังนี้
Headline News: สรุปข่าวเด่นจากพาดหัวหนังสือพิมพ์
เรื่องเล่ารอบโลก: สรุปข่าวต่างประเทศ
เรื่องเล่าการเมือง: สรุปข่าวการเมือง
เริ่มออกอากาศครั้งแรกเมื่อวันที่ 30 กรกฎาคม พ.ศ. 2561 ออกอากาศทุกวันจันทร์ - ศุกร์ เวลา 05:30 - 06:00 น. ทางช่อง 3 เอชดี รวมทั้งเผยแพร่ผ่านทางช่องทางสื่อสังคมของเรื่องเล่าเช้านี้ ซึ่งในช่วงแรกจะดำเนินรายการโดยผู้ประกาศข่าวของเรื่องเล่าเช้านี้ เช่น อรชุน รินทรวิฑูรย์, พิชญทัฬห์ จันทร์พุฒ, ภาษิต อภิญญาวาท และเมจกา สุพิชญางกูร ปัจจุบันดำเนินรายการโดย เมจกา สุพิชญางกูร (จันทร์-พฤหัสบดี), อติรุจ กิตติพัฒนะ (จันทร์-พุธ, ศุกร์) และ ประวีณมัย บ่ายคล้อย (พฤหัสบดี-ศุกร์)
รูปแบบรายการ > กรรมกรข่าวคุยนอกจอ

กรรมกรข่าวคุยนอกจอ เป็นรายการภาคเช้าประเภทเล่าข่าวที่แยกออกมาจากเรื่องเล่าเช้านี้ มาออกอากาศเฉพาะทางสื่อสังคม เพื่อให้สรยุทธสามารถแสดงความคิดเห็นในข่าวต่าง ๆ ได้อย่างสะดวก โดยไม่มีข้อจำกัดของการจัดรายการทางโทรทัศน์มาควบคุม และทำให้การนำเสนอข่าวในช่วงนี้ของสรยุทธมักถูกพูดถึงในสื่อสังคมอยู่เสมอ ออกอากาศทุกวันจันทร์ - ศุกร์ หลังจบรายการเรื่องเล่าเช้านี้ ทางช่องทางสื่อสังคมของสรยุทธในชื่อ สรยุทธ สุทัศนะจินดา กรรมกรข่าว เริ่มออกอากาศครั้งแรกเมื่อวันที่ 24 เมษายน พ.ศ. 2566 โดยเดิมมีการทดลองออกอากาศในชื่อ กรรมกรข่าวเปิดอกคุย ซึ่งเป็นรายการเฉพาะกิจที่เป็นการพูดคุยระหว่างสรยุทธกับแขกรับเชิญซึ่งเป็นนักการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เมื่อวันที่ 7, 11, 12, 18 และ 20 เมษายน พ.ศ. 2566 และมีการทดลองออกอากาศในรูปแบบที่ใกล้เคียงกับกรรมกรข่าวคุยนอกจอในปัจจุบันเมื่อวันที่ 19 เมษายน โดยออกอากาศทางยูทูบ สรยุทธ สุทัศนะจินดา กรรมกรข่าว และเฟซบุ๊กเรื่องเล่าเช้านี้
การตอบรับ

รายการเรื่องเล่าเช้านี้ประสบความสำเร็จอย่างมากในช่วง 2 ปีแรกของการออกอากาศ เนื่องจากการที่สรยุทธนำสาระมาสอดแทรกในแต่ละข่าว มุกตลกที่ดึงดูดผู้รับชม รวมถึงการเกลี่ยข่าวแบบไม่ลำดับความสำคัญ โดยเน้นเรื่องที่ชาวบ้านสนใจก่อน ทำให้เรื่องเล่าเช้านี้มีเรตติ้งผู้รับชมเป็นอันดับที่ 1 ในบรรดารายการภาคเช้าทั้งหมด และทำให้มีการขึ้นค่าโฆษณาในช่วง 2 ปีแรกของการออกอากาศเป็นจำนวน 3 ครั้ง คือ จากเดิมที่เริ่มต้นที่ 50,000 บาท ขยับขึ้นเป็น 80,000 บาท, 100,000 บาท และ 135,000 บาทตามลำดับ ส่งผลให้เรื่องเล่าเช้านี้สามารถสร้างรายได้ให้กับช่อง 3 ได้ถึง 200-300 ล้านบาทต่อปี จนกลายเป็นรายการที่สร้างรายได้มากที่สุดในกลุ่มรายการข่าวที่ออกอากาศในสมัยนั้น และเป็นจุดเริ่มต้นที่ทำให้สถานีโทรทัศน์ช่องอื่น ๆ นำรายการข่าวมาออกอากาศมากขึ้น โดยเฉพาะการปรับรูปแบบรายการภาคเช้าประเภทข่าวเพื่อแข่งขันกับเรื่องเล่าเช้านี้โดยเฉพาะ
อย่างไรก็ตาม หลังจากคณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดสรยุทธในคดีที่ตนและ บจก.ไร่ส้ม สนับสนุนให้เจ้าหน้าที่ของ บมจ.อสมท ยักยอกเงินค่าโฆษณาเกินเวลา เมื่อวันที่ 20 กันยายน พ.ศ. 2555 ภาคีเครือข่ายต่อต้านคอร์รัปชันและสมาชิก 40 องค์กรเอกชน จึงได้ทำหนังสืออย่างเป็นทางการไปยังช่อง 3 ให้พิจารณาการทำหน้าที่ของสรยุทธ หากไม่เช่นนั้นแล้วจะถอนโฆษณาออกจากรายการของสรยุทธทั้งหมด และมีบริษัทเอกชนขนาดใหญ่จำนวน 4 ราย ยกเลิกการซื้อเวลาโฆษณาในรายการของสรยุทธตั้งแต่เดือนมกราคม พ.ศ. 2556 แต่ช่อง 3 ก็ยังคงให้สรยุทธจัดรายการตามปกติ และภายหลังจากเมื่อวันที่ 29 กุมภาพันธ์ พ.ศ. 2559 ศาลชั้นต้นมีคำพิพากษาจำคุกสรยุทธเป็นเวลา 13 ปี 4 เดือน แต่ช่อง 3 ยังคงให้สรยุทธจัดรายการตามปกติ สมาคมมีเดียเอเยนซี่และธุรกิจสื่อแห่งประเทศไทยได้เปิดเผยว่ามีสินค้าบางรายการ ซึ่งเป็นบริษัทใหญ่และกลุ่มธนาคาร ขอถอนโฆษณาออกจากรายการของสรยุทธเพิ่มเติม อย่างไรก็ตาม ในที่สุด สรยุทธก็ได้ประกาศยุติการจัดรายการทุกรายการในช่อง 3 รวมถึงเรื่องเล่าเช้านี้ด้วย มีผลตั้งแต่วันที่ 3 มีนาคม พ.ศ. 2559 ซึ่งต่อมามีการเปิดเผยว่าเป็นผลจากการสั่งการของ บมจ.อสมท ที่เป็นโจทก์ของสรยุทธ แต่เป็นการสั่งการในฐานะคู่สัญญากับบริษัท บางกอกเอ็นเตอร์เทนเม้นต์ จำกัด ในการดำเนินกิจการช่อง 3 แอนะล็อกในขณะนั้น
อย่างไรก็ตาม จากการประกาศยุติการจัดรายการของสรยุทธ ส่งผลกระทบต่อรายการเรื่องเล่าเช้านี้โดยตรง เนื่องจากทำให้เรตติ้งและรายได้จากการขายโฆษณาของรายการเรื่องเล่าเช้านี้ลดลงตามไปด้วย ทำให้ต่อมาช่อง 3 ตัดสินใจแก้ปัญหาโดยการลดเวลาออกอากาศรายการเรื่องเล่าเช้านี้ลง รวมถึงการแยกรายการออกมาเป็น "เรื่องเล่าหน้าหนึ่ง" ในปี พ.ศ. 2561 เป็นต้น
ภายหลังจากสรยุทธได้รับการพักโทษในเดือนมีนาคม พ.ศ. 2564 สุรินทร์ กฤตยาพงศ์พันธุ์ กรรมการผู้อำนวยการ สายธุรกิจโทรทัศน์ของกลุ่มบีอีซีเวิลด์ ซึ่งเป็นผู้กำกับดูแลช่อง 3 โดยตรง เปิดเผยว่า ช่อง 3 ได้ปรับผังรายการใหม่ โดยเฉพาะการเพิ่มเวลารายการเรื่องเล่าเช้านี้ เพื่อรองรับการกลับมาจัดรายการอีกครั้งของสรยุทธโดยเฉพาะ เนื่องจากเป็นบุคลากรสำคัญของฝ่ายข่าวของช่อง 3 ซึ่งการปรับผังในครั้งนี้ส่งผลในทางบวกต่อเรตติ้งโดยรวมของรายการข่าวช่อง 3 ทั้งหมด รวมถึงทำให้มีอัตราขายโฆษณาในรายการเหล่านี้มากขึ้น มีรายการข่าวบางรายการที่ขายโฆษณาได้เต็มรายการ และส่งผลดีต่อผลประกอบการโดยรวมของช่อง 3 โดยตรง ทำให้ช่อง 3 เพิ่มเวลารายการข่าวอีกครั้งในช่วงเดือนเมษายน พ.ศ. 2565 ในรายการข่าวที่ออกอากาศในวันเสาร์ - อาทิตย์ ซึ่งเรื่องเล่าเสาร์–อาทิตย์ ของสรยุทธ ก็ได้เวลาออกอากาศเพิ่มขึ้นเช่นกันที่ 10-15 นาที
พิธีกร > พิธีกรหลัก > ปัจจุบัน

| ชื่อ | วัน | ระยะเวลา | รายการในปัจจุบัน |
| --- | --- | --- | --- |
| สรยุทธ สุทัศนะจินดา | จันทร์-อาทิตย์ | 2 มิถุนายน พ.ศ. 2546 – 3 มีนาคม พ.ศ. 2559 1 พฤษภาคม พ.ศ. 2564 – ปัจจุบัน |  เรื่องเล่าเช้านี้  กรรมกรข่าวคุยนอกจอ  เรื่องเล่าเสาร์–อาทิตย์ |
| พิชญทัฬห์ จันทร์พุฒ | จันทร์-ศุกร์ | 3 มกราคม พ.ศ. 2554 – ปัจจุบัน |  เรื่องเล่าเช้านี้  กรรมกรข่าวคุยนอกจอ |
| เอกราช เก่งทุกทาง | จันทร์-ศุกร์ | พ.ศ. 2546 – ปัจจุบัน |  เรื่องเล่าเช้านี้ (ข่าวกีฬา) |
| ปรินดา คุ้มธรรมพินิจ | เสาร์ | 23 ตุลาคม พ.ศ. 2564 – ปัจจุบัน |  เรื่องเล่าเสาร์–อาทิตย์ |
| อริสรา กำธรเจริญ | อาทิตย์ | 24 เมษายน พ.ศ. 2565 – ปัจจุบัน |  เรื่องเล่าเสาร์–อาทิตย์ |
| เมจกา สุพิชญางกูร | จันทร์-พฤหัสบดี | 9 กุมภาพันธ์ พ.ศ. 2558 – ปัจจุบัน |  เรื่องเล่าหน้าหนึ่ง |
| อติรุจ กิตติพัฒนะ | จันทร์-พุธ, ศุกร์ | 4 มกราคม พ.ศ. 2564 – ปัจจุบัน |  เรื่องเล่าหน้าหนึ่ง |
| ประวีณมัย บ่ายคล้อย | พฤหัสบดี, ศุกร์ | 7 พฤษภาคม พ.ศ. 2564 – ปัจจุบัน |  เรื่องเล่าหน้าหนึ่ง |
พิธีกร > พิธีกรหลัก > อดีต

ปุณยวีร์ สุขกุลวรเศรษฐ์ (พ.ศ. 2546 / พ.ศ. 2547 – พ.ศ. 2549 / พ.ศ. 2550 – พฤศจิกายน พ.ศ. 2553)
มีสุข แจ้งมีสุข (พ.ศ. 2546 – 2547)
กฤติกา ขอไพบูลย์ (10 เมษายน พ.ศ. 2549 – 1 เมษายน พ.ศ. 2554 / 1 มิถุนายน พ.ศ. 2557 - ตุลาคม พ.ศ. 2560; เรื่องเล่าเสาร์-อาทิตย์)
หม่อมหลวงณัฏฐกรณ์ เทวกุล (1 มกราคม – 12 มิถุนายน พ.ศ. 2550)
สู่ขวัญ บูลกุล (พ.ศ. 2550 – พ.ศ. 2557)
พชร ปัญญายงค์ (มิถุนายน พ.ศ. 2550 – กันยายน พ.ศ. 2551)
วิสารท เดชกุล (กรกฎาคม พ.ศ. 2557 – 7 เมษายน พ.ศ. 2559)
เจก รัตนตั้งตระกูล (พ.ศ. 2558 – พ.ศ. 2559)
พิภู พุ่มแก้วกล้า (14 มิถุนายน พ.ศ. 2559 - 31 ตุลาคม พ.ศ. 2560)
ชูวิทย์ กมลวิศิษฎ์ (1 พฤศจิกายน พ.ศ. 2560 – 23 กรกฎาคม พ.ศ. 2561 : ชูวิทย์ มีเรื่องเล่า)
อดัม แบรดชอว์ (1 พฤศจิกายน พ.ศ. 2560 – 25 มีนาคม พ.ศ. 2563 : อดัม สตอรี่ ; Adam's Story)
ภาษิต อภิญญาวาท (1 พฤศจิกายน พ.ศ. 2560 – 30 เมษายน พ.ศ. 2564)
นวนันท์ บำรุงพฤกษ์ (4 พฤศจิกายน พ.ศ. 2560 – 25 เมษายน พ.ศ. 2564; เรื่องเล่าเสาร์-อาทิตย์)
พิธีกร > เฉพาะกิจ

อริสรา กำธรเจริญ (แทนพิชญทัฬห์)
ปรินดา คุ้มธรรมพินิจ (แทนพิชญทัฬห์)
ภาษิต อภิญญาวาท (แทนสรยุทธ)
พิชญทัฬห์ จันทร์พุฒ (แทนภาษิตในช่วงปี พ.ศ. 2556-2557 และในปัจจุบันจะแทนปรินดาหรืออริสรา ในรายการเรื่องเล่าเสาร์-อาทิตย์)
รางวัล

เป็นรางวัลเฉพาะตัวรายการ ไม่เกี่ยวกับตัวบุคคล
| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| พ.ศ. 2547 | ท็อปอวอร์ด 2004 | รายการวาไรตี้ – ทอล์คโชว์ยอดเยี่ยม | ได้รับรางวัล |
| พ.ศ. 2549 | ท็อปอวอร์ด 2006 | รายการวาไรตี้ – ทอล์คโชว์ยอดเยี่ยม | เสนอชื่อเข้าชิง |
| พ.ศ. 2553 | รางวัลนาฏราช ครั้งที่ 1 | รายการข่าวยอดเยี่ยม | ได้รับรางวัล |
| พ.ศ. 2554 | ดาราเดลี่ เดอะ เกรท อวอร์ดส์ ครั้งที่ 1 | รายการโทรทัศน์ที่สุดแห่งปี | เสนอชื่อเข้าชิง |
| พ.ศ. 2555 | รางวัลนาฏราช ครั้งที่ 3 | รายการข่าวยอดเยี่ยม | ได้รับรางวัล |
| พ.ศ. 2558 | รางวัลนาฏราช ครั้งที่ 6 | รายการข่าวยอดเยี่ยม | ได้รับรางวัล |
| พ.ศ. 2561 | รางวัลนาฏราช ครั้งที่ 9 | รายการเล่าข่าวยอดเยี่ยม | ได้รับรางวัล |
| พ.ศ. 2565 | Thailand Zocial Awards 2022 | Best Entertainment Performance on Social Media สาขา Thai News Program (สาขารายการข่าว) | ได้รับรางวัล |
| พ.ศ. 2566 | รางวัลนาฏราช ครั้งที่ 14 | รายการเล่าข่าวยอดเยี่ยม | ได้รับรางวัล |
ดูเพิ่ม

สรยุทธ สุทัศนะจินดา
ฝ่ายข่าว ช่อง 3 เอชดี
ช่อง 3 เอชดี
ชัดถ้อยชัดคำ
ไร่ส้ม
เทโร เอ็นเทอร์เทนเม้นท์
แหล่งข้อมูลอื่น

เรื่องเล่าเช้านี้ ที่เฟซบุ๊ก
เรื่องเล่าเช้านี้ ที่อินสตาแกรม
เรื่องเล่าเข้านี้ ที่เธรดส์
เรื่องเล่าเช้านี้ ที่เอกซ์ (ทวิตเตอร์)
เรื่องเล่าเช้านี้ ที่ยูทูบ
เรื่องเล่าเช้านี้ ที่ติ๊กต็อก
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
สโมสรฟุตบอลโลโคโมติวาซาเกร็บ

สโมสรฟุตบอลในประเทศโครเอเชีย
สโมสรฟุตบอลโลโคโมติวาซาเกร็บ (โครเอเชีย: Nogometni klub Lokomotiva Zagreb) หรือที่รู้จักกันทั่วไปในชื่อโลโคโมติวาซาเกร็บ หรือเรียกง่าย ๆ ว่าโลโคโมติวา เป็นสโมสรฟุตบอลระดับอาชีพในประเทศโครเอเชีย ที่ตั้งอยู่ในซาเกร็บ โดยแข่งในโครเอเชียนเฟิสต์ฟุตบอลลีก ซึ่งเป็นดิวิชันสูงสุดของประเทศ สโมสรนี้ก่อตั้งขึ้นใน ค.ศ. 1914 โดยมีช่วงเวลาแห่งความสำเร็จเพียงครั้งเดียวของสโมสรเกิดขึ้นในช่วงปลายคริสต์ทศวรรษ 1940 และต้นคริสต์ทศวรรษ 1950 ก่อนที่จะใช้เวลาส่วนใหญ่ในห้าทศวรรษต่อมาในลีกระดับล่าง
กระทั่งระหว่าง ค.ศ. 2007 ถึง 2009 พวกเขาได้รับการเลื่อนชั้นสามครั้งติดต่อกันเพื่อก้าวขึ้นจากระดับที่สี่เป็นระดับแรกในระบบลีกฟุตบอลโครเอเชีย พวกเขาเป็นเจ้าภาพจัดการแข่งเหย้าที่สนามกีฬามักซีมีร์สองสามปีก่อนจะย้ายไปสนามกีฬาครานจ์เชวิเชวา เนื่องจากสนามของพวกเขาเองอย่างอิกราลิชเตนาคาจ์เซริซีในย่านคาจ์เซริซาของโนวิซาเกร็บไม่เหมาะสำหรับฟุตบอลระดับสูงสุด
แหล่งข้อมูลอื่น

เว็บไซต์ทางการ
สโมสรฟุตบอลโลโคโมติวาซาเกร็บ ที่เฟซบุ๊ก
สโมสรฟุตบอลโลโคโมติวาซาเกร็บ ที่เอกซ์ (ทวิตเตอร์)
สโมสรฟุตบอลโลโคโมติวาซาเกร็บ ที่อินสตาแกรม
สโมสรฟุตบอลโลโคโมติวาซาเกร็บ ที่ยูทูบ
สโมสรฟุตบอลโลโคโมติวาซาเกร็บ ที่ติ๊กต็อก
Lokomotiva profile at UEFA.com
Lokomotiva profile at Sportnet.hr (ในภาษาโครเอเชีย)
| --- | --- |
ฐานข้อมูลการควบคุมรายการหลักฐาน :  VIAF
เตียวอี้ (เถียน ยฺวี่)

ขุนพลของรัฐวุยก๊ก (ราว ค.ศ. 171–ราว ค.ศ. 252)
บทความนี้เกี่ยวกับเตียวอี้ที่เป็นขุนพลของรัฐวุยก๊ก สำหรับเตียวอี้ที่เป็นขุนนางของรัฐจ๊กก๊ก ดูที่ เตียวอี้ (จาง อี้)
| เตียวอี้ (เถียน ยฺวี่) |
| --- | --- |
田豫

ที่ปรึกษาหลวง (太中大夫 ไท่จงต้าฟู)
ดำรงตำแหน่ง ค.ศ. ? (?) – ค.ศ. 252 (252)
กษัตริย์: โจฮอง
เสนาบดีกรมรักษาราชวัง (衛尉 เว่ย์เว่ย์)
ดำรงตำแหน่ง ค.ศ. ? (?) – ค.ศ. 252 (252)
กษัตริย์: โจฮอง
ข้าหลวงมณฑลเป๊งจิ๋ว (并州刺史 ปิ้งโจฺวชื่อฉื่อ)
ดำรงตำแหน่ง ค.ศ. 240 (240) – ค.ศ. ? (?)
กษัตริย์: โจฮอง
ขุนพลกระตุ้นพลานุภาพ (振威將軍 เจิ้นเวย์เจียงจฺวิน)
ดำรงตำแหน่ง ค.ศ. 240 (240) – ค.ศ. ? (?)
กษัตริย์: โจฮอง
ขุนพลราชองครักษ์ผู้พิทักษ์ชนเผ่าซฺยงหนู (護匈奴中郎將 ฮู่ซฺยงหนูจงหลางเจี้ยง)
ดำรงตำแหน่ง ค.ศ. 240 (240) – ค.ศ. ? (?)
กษัตริย์: โจฮอง
ขุนพลขจัดชนเผ่าอี๋ (殄夷將軍 เถี่ยนอี้เจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
เจ้าเมืองยีหลำ (汝南太守 หรู่หนานไท่โฉฺ่ว)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
นายกองพิทักษ์ชนเผ่าออหวน (護烏丸校尉 ฮู่อูหฺวานเซี่ยวเว่ย์ฺ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี
 
ข้อมูลส่วนบุคคล
เกิด: ป. ค.ศ. 171 เขตอูชิง นครเทียนจิน
เสียชีวิต: ป. ค.ศ. 252 (81 ปี)
บุตร: เถียน เผิงจู่ บุตรสาวหนึ่งคน
อาชีพ: ขุนพล
ชื่อรอง: กั๋วร่าง (國讓)
บรรดาศักดิ์: ฉางเล่อถิงโหฺว (長樂亭侯)

เตียวอี้ (ป. ค.ศ. 171 – ป. ค.ศ. 252) มีชื่อในภาษาจีนกลางว่า เถียน ยฺวี่ (จีน: 田豫; พินอิน: Tián Yù) ชื่อรอง กั๋วร่าง (จีน: 國讓; พินอิน: Guóràng) เป็นขุนพลของรัฐวุยก๊กในยุคสามก๊กของจีน
ประวัติ

เตียวอี้เป็นชาวอำเภอยงหนู (雍奴縣 ยงหนูเซี่ยน) เมืองยีหยง (漁陽郡 ยฺหวีหยางจฺวิ้น) ซึ่งปัจจุบันคือเขตอูชิง นครเทียนจิน ในช่วงเวลาที่เล่าปี่อาศัยด้วยกองซุนจ้าน เตียวอี้ในวัยเยาว์เสนอตนให้อยู่ภายใต้การอุปการะของเล่าปี่ เล่าปี่เอ็นดูเตียวอี้อย่างมาก เมื่อเตียวอี้จากไปเพื่อไปดูแลมารดาที่ชรา เล่าปี่หลั่งน้ำตาแสดงความเสียใจที่ไม่สามารถร่วมงานกับเตียวอี้ได้
ภายหลังเตียวอี้เข้ารับใช้กองซุนจ้านในตำแหน่งนายอำเภอของอำเภอตงโจว (東州縣 ตงโจวเซี่ยน) ขุนพลคนหนึ่งของกองซุนจ้านชื่อหวาง เหมิน (王門) ทรยศกองซุนจ้านและไปเข้าร่วมกับอ้วนเสี้ยว แล้วนำกองกำลังกว่า 10,000 นายกลับมาโจมตีกองซุนจ้านนายเก่า เตียวอี้จึงเดินทางไปพบหวาง เหมินเป็นการส่วนตัวและพูดหว่านล้อมจนหวาง เหมินรู้สึกละอายใจและล่าถอยไป แม้ว่ากองซุนจ้านจะรู้ว่าเตียวอี้เป็นผู้มีความสามารถ แต่ก็ไม่อาจแต่งตั้งตำแหน่งสำคัญให้กับเตียวอี้ ภายหลังจากกองซุนจ้านพ่ายแพ้ในการรบกับอ้วนเสี้ยว เซียนยฺหวี ฝู่ (鲜于辅) สหายของเตียวอี้ได้รับเตียวอี้มาเป็นผู้ช่วย เตียวอี้แนะนำเซียนยฺหวี ฝู่ให้เข้าร่วมกับโจโฉ โจโฉจึงได้รับเตียวอี้มารับราชการในตำแหน่งต่าง ๆ
ดูเพิ่ม

รายชื่อบุคคลในยุคสามก๊ก
ตาน-ดอคาน

นะตาน-ดอคาน
ตาน-ดอคาน (พม่า: သံတော်ခံ, ออกเสียง: [θàɰ̃dɔ̀ɡàɰ̃]; แปลว่า ราชทูตหลวง) เป็นหนึ่งในนะหลวง 37 ตนของพม่า เป็นตัวแทนตามประวัติศาสตร์ของ เยสีหะ ซึ่งเป็นราชทูตหลวงของมังฆ้องที่ 2 อุปราชแห่งตองอู ซึ่งเป็นพระอนุชาของพระเจ้าบุเรงนอง ความความเชื่อ เยสีหะ ติดมาลาเรียเสียชีวิตระหว่างเข้าป่าเพื่อเก็บเกี่ยวดอกไม้ รูปลักษณ์นะของเขาเป็นรูปนั่งบนแท่นดอกบัว มือขวาถือพัด และมือซ้ายวางบนเข่า
ฟุตบอลทีมชาติไทยรุ่นอายุไม่เกิน 20 ปี

ฟุตบอลทีมชาติไทยรุ่นอายุไม่เกิน 20 ปี เป็นชุดทีมชาติไทยในรุ่นอายุไม่เกิน 20 ปี ซึ่งอยู่ภายใต้การควบคุมของสมาคมฟุตบอลแห่งประเทศไทย ในพระบรมราชูปถัมภ์ เพื่อทำการแข่งขันในทัวร์นาเมนต์ต่าง ๆ ทั้งระดับเอเชียและอาเซียน เช่น ฟุตบอลเอเชียเยาวชนอายุไม่เกิน 19 ปี และ ฟุตบอลอาเซียนชิงแชมป์เยาวชนอายุไม่เกิน 19 ปี
ผลงานและตารางการแข่งขัน

ชนะ
      เสมอ
      แพ้